ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Δεκεμβρίου 1992 με την οποία εγκρίνεται η σύναψη της συμφωνίας υπό μορφήν ανταλλαγής επιστολών, η οποία τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας του Μπαγκλαντές για το εμπόριο κλωστοϋφαντουργικών προϊόντων (92/606/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η Επιτροπή, με τη συνεργασία των αρχών του Μπαγκλαντές, μπόρεσε πρόσφατα να συλλέξει στοιχεία που αποδεικνύουν την ύπαρξη ευρύτατης καταδολίευσης στα φορτία που υποτίθεται ότι προέρχονται από το Μπαγκλαντές των προϊόντων ΣΠΙ που υπάγονται στις κατηγορίες 4, 6 και 8 7

ότι η Επιτροπή διεξήγαγε, εξ ονόματος της Κοινότητας, διαπραγματεύσεις που κατέληξαν σε συμφωνία υπό μορφήν ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας του Μπαγκλαντές για το εμπόριο κλωστοϋφαντουργικών προϊόντων, με στόχο να θέσει υπό έλεγχο και να εξαλείψει την καταστρατήγηση των διατάξεων της συμφωνίας 7

ότι η προαναφερόμενη συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας του Μπαγκλαντές για το εμπόριο κλωστοϋφαντουργικών προϊόντων, όπως έχει παραταθεί, εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία που αναφέρεται στην παράγραφο 1 δεσμεύοντας την Κοινότητα.

Άρθρο 3

Η παρούσα απόφαση παράγει αποτελέσματα από την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Δεκεμβρίου 1992.

Για το Συμβούλιο

Ο Πρόεδρος

D. HURD
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Δεκεμβρίου 1992 για τη σύναψη από την Ευρωπαϊκή Οικονομική Κοινότητα της συμφωνίας υπό μορφή ανταλλαγής επιστολών για την παράταση της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (92/611/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας ότι, επειδή εκκρεμεί η ολοκλήρωση της διαδικασίας κύρωσης της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής και Σλοβακικής Δημοκρατίας, αφετέρου, που υπεγράφη στις Βρυξέλλες στις 16 Δεκεμβρίου 1991, θα πρέπει να παραταθεί, πέραν της 31ης Δεκεμβρίου 1992, η ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (2), που υπεγράφη στις Βρυξέλλες στις 16 Δεκεμβρίου 1991, με τη σύναψη συμφωνίας υπό μορφή ανταλλαγής επιστολών,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών για την παράταση της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, εγκρίνεται εξ ονόματος της Ευρωπαϊκής Οικονομικής Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Βρυξέλλες, 7 Δεκεμβρίου 1992.

Για το Συμβούλιο Ο Πρόεδρος D. HURD

(1) ΕΕ αριθ. C 337 της 21. 12. 1992.

(2) ΕΕ αριθ. L 115 της 30. 4. 1992, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Νοεμβρίου 1992

για την τροποποίηση των οδηγιών 92/460/ΕΟΚ, 92/461/ΕΟΚ, 92/462/ΕΟΚ και 92/463/ΕΟΚ περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Ελβετία τη Σουηδία, τη Φινλανδία και την Ισλανδία

(92/518/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, προβείου, αιγείου και χοιρείου κρέατος και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 8 και 11,

Εκτιμώντας:

ότι οι οδηγίες 92/460/ΕΟΚ (3), 92/461/ΕΟΚ (4), 92/462/ΕΟΚ (5) και 92/463/ΕΟΚ (6) της Επιτροπής καθορίζουν τους όρους υγείας των ζώων και την κτηνιατρική πιστοποίηση που απαιτείται για την εισαγωγή κατοικιδίων ζώων του βοείου και χοιρείου είδους που προέρχονται, αντιστοίχως, από την Ελβετία, τη Σουηδία, τη Φινλανδία και την Ισλανία 7

ότι υπήρξαν πρακτικές δυσκολίες όσον αφορά το χρόνο για τον έγκαιρο καθορισμό των κτηνιατρικών πιστοποιητικών που προβλέπονται από τις αποφάσεις αυτές 7 ότι πρέπει να αναβληθεί η ημερομηνία εφαρμογής των ανωτέρω οδηγιών, προκειμένου να ληφθούν υπόψη οι δυσκολίες αυτές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 4 των οδηγιών 92/460/ΕΟΚ, 92/461/ΕΟΚ, 92/462/ΕΟΚ και 92/463/ΕΟΚ αντικαθίσταται από το ακόλουθο άρθρο 4:

«Άρθρο 4

Η παρούσα απόφαση εφαρμόζεται από τις 9 Νοεμβρίου 1992.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Νοεμβρίου 1992. Για την Επιτροπή

Ray MAC SHARRY

Μέλος της Επιτροπής
ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Οκτωβρίου 1992 για τη σύναψη της διεθνούς συμφωνίας του 1989 για τη γιούτα και τα είδη από γιούτα (92/489/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,

την πρόταση της Επιτροπής,

Εκτιμώντας:

ότι, σύμφωνα με την απόφαση 91/51/ΕΟΚ (1) η Κοινότητα και τα κράτη μέλη της, υπέγραψαν τη διεθνή συμφωνία του 1989 για τη γιούτα και τα είδη από γιούτα και, με εξαίρεση την Πορτογαλία, κοινοποίησαν την προσωρινή εφαρμογή της, εν αναμονή της ολοκλήρωσης των εσωτερικών διαδικασιών που απαιτούνται για την έγκρισή της-

ότι ο αναγκαίος αριθμός των κυβερνήσεων και η εκατοστιαία αναλογία των καθαρών εισαγωγών που αναφέρονται στο άρθρο 40 παράγραφος 1 για την οριστική έναρξη ισχύος της συμφωνίας έχουν ξεπεραστεί-

ότι όλα τα κράτη μέλη δήλωσαν ότι επιθυμούν να εγκρίνουν τη συμφωνία-

ότι πρέπει να εγκριθεί τώρα η συμφωνία και η Κοινότητα και τα κράτη μέλη της, ενεργώντας ταυτόχρονα, πρέπει να κοινοποιήσουν στο Γενικό Γραμματέα του Οργανισμού Ηνωμένων Εθνών την έγκριση της συμφωνίας εκ μέρους τους,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η διεθνής συμφωνία του 1989 για τη γιούτα και τα είδη από γιούτα εγκρίνεται εξ ονόματος της Κοινότητας.

Αμέσως μετά την ολοκλήρωση των εσωτερικών διαδικασιών που απαιτούνται για το σκοπό αυτό, η Κοινότητα και τα κράτη μέλη της, ενεργώντας ταυτόχρονα, κοινοποιούν στον Γενικό Γραμματέα του Οργανισμού Ηνωμένων Εθνών την έγκριση από μέρους τους, ως εισαγωγέων της διεθνούς συμφωνίας του 1989 για τη γιούτα και τα είδη από γιούτα, σύμφωνα με το άρθρο 37.

Το κείμενο της συμφωνίας προσαρτάται στην απόφαση 91/51/ΕΟΚ.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει την εγκριτική πράξη εξ ονόματος της Κοινότητας. Λουξεμβούργο, 5 Οκτωβρίου 1992. Για το Συμβούλιο

Ο Πρόεδρος

T. GAREL-JONES

(1) ΕΕ αριθ. L 29 της 4. 2. 1991, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Σεπτεμβρίου 1992 για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική συμμετοχή που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Μαδαγασκάρης για την περίοδο από τις 21 Μαΐου 1992 έως τις 20 Μαΐου 1995 (92/477/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης (1)-

την πρόταση της Επιτροπής,

Εκτιμώντας:

ότι η Κοινότητα και Λαϊκή Δημοκρατία της Μαδαγασκάρης διεξήγαγαν διαπραγματεύσεις για να καθορίσουν τις τροποποιήσεις ή συμπληρώσεις που πρέπει να γίνουν στη συμφωνία σχετικά με την αλιεία στα ανοικτά της Μαδαγασκάρης στο τέλος της περιόδου εφαρμογής των πρώτων πρωτοκόλλων-

ότι, κατά το πέρας των εν λόγω διαπραγματεύσεων, μονογραφήθηκε ένα νέο πρωτόκολλο στις 14 Μαΐου 1992-

ότι, με αυτό το πρωτόκολλο, οι αλιείς της Κοινότητας διατηρούν τις αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Λαϊκής Δημοκρατίας της Μαδαγασκάρης για την περίοδο από τις 21 Μαΐου 1992 έως τις 20 Μαΐου 1995-

ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το συντομότερο το εν λόγω προωτόκολλο- ότι, για το λόγο αυτό, τα δύο μέρη μονογράφησαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του μονογραφημένου πρωτοκόλλου από την επόμενη ημέρα εκείνης κατά την οποία λήγουν τα ισχύοντα πρωτόκολλα- ότι θα πρέπει να συναφθεί η συμφωνία υπό μορφή ανταλλαγής επιστολών με την επιφύλαξη οριστικής απόφασης δυνάμει του άρθρου 43 της συνθήκης,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική συμμετοχή που προβλέπει η συμφωνία μεταξύ της Ευρωπαϊκής Κοινότητας και της κυβέρνησης της Λαϊκής Δημοκρατίας της Μαδαγασκάρης για την περίοδο από τις 21 Μαΐου 1992 έως τις 20 Μαΐου 1995 εγκρίνεται εξ ονόματος της Κοινότητας.

Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα. Βρυξέλλες, 21 Σεπτεμβρίου 1992. Για το Συμβούλιο

Ο Πρόεδρος

J. GUMMER

(1) ΕΕ αριθ. L 73 της 18. 3. 1986, σ. 26.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Ιουλίου 1992 για τροποποίηση της απόφασης 89/3/ΕΟΚ, σχετικά με τα μέτρα υγειονομικής προστασίας, όσον αφορά τις εισαγωγές ορισμένων νωπών κρεάτων που προέρχονται από την πολιτεία Goias της Βραζιλίας (92/378/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 του Συμβουλίου (2), και ιδίως το άρθρο 16,

Εκτιμώντας:

ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων από τη Βραζιλία καθορίζονται στην απόφαση 86/195/ΕΟΚ της Επιτροπής (3), όπως τροποποιήθηκε τελευταία από την απόφαση 92/76/ΕΟΚ (4), με ειδική αναφορά στην κατάσταση που επικρατούσε όσον αφορά τον αφθώδη πυρετό που υπήρχε στη Βραζιλία-

ότι η κατάσταση αυτή οδήγησε στη θέσπιση από την απόφαση 89/3/ΕΟΚ (5), όπως τροποποιήθηκε τελευταία από την απόφαση 91/343/ΕΟΚ (6), υγειονομικών μέτρων προστασίας, όσον αφορά τις εισαγωγές ορισμένων νωπών κρεάτων προέλευσης Βραζιλίας-

ότι ο τελευταίος επιτόπιος κονοτικός έλεγχος που πραγματοποιήθηκε τον Απρίλιο του 1992 επέτρεψε να διαπιστωθεί μια χειροτέρευση της κατάστασης στην πολιτεία της Goias-

ότι πρέπει να τροποποιηθεί η απόφαση 89/3/ΕΟΚ ώστε να καταργηθούν οι εισαγωγές νωπών κρεάτων που προέρχονται από την πολιτεία της Goias της Βραζιλίας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η πολιτεία της Goias προστίθεται στον κατάλογο των πολιτειών της Βραζιλίας που αναφέρονται στο άρθρο 1 της απόφασης 89/3/ΕΟΚ.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 3 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 356 της 24. 12. 1991, σ. 1. (3) ΕΕ αριθ. L 142 της 28. 5. 1986, σ. 51. (4) ΕΕ αριθ. L 30 της 6. 2. 1992, σ. 25. (5) ΕΕ αριθ. L 5 της 7. 1. 1989, σ. 32. (6) ΕΕ αριθ. L 187 της 13. 7. 1991, σ. 49.
ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Ιουνίου 1992

για την έγκριση του σχεδίου που υπέβαλε η Γερμανία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση

(Το κείμενο στη γερμανική γλώσσα είναι το μόνο αυθεντικό)

(92/342/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Γερμανία διαβίβασε μέσω επιστολής με ημερομηνία 10 Μαρτίου 1992 ένα σχέδιο στην Επιτροπή 7

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Γερμανία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Γερμανία θα θέσει σε ισχύ από τις 15 Ιουνίου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 5 Ιουνίου 1992. Για την Επιτροπή

Ray MAC SHARRY

Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαΐου 1992 για την προσαρμογή των διορθωτικών συντελεστών που εφαρμόζονται από την 1η Νοεμβρίου 1991 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα (92/311/ΕΟΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 3830/91 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΟΚ, Ευρατόμ, ΕΚΑΧ) αριθ. 572/92 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1991 στις καταβαλλόμενες αποδοχές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες-

ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συνελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης-

ότι πρέπει να προσαρμοστούν από 1ης Νοεμβρίου 1991 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Νοεμβρίου 1991 οι διορθωτικοί συντελεστές που εφαρμόζονται στις αποδοχές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας από την οποία παράγει αποτελέσματα η παρούσα απόφαση. Βρυξέλλες, 21 Μαΐου 1992. Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 56 της 4. 3. 1968, σ. 1. (2) ΕΕ αριθ. L 361 της 31. 12. 1991, σ. 1. (3) ΕΕ αριθ. L 62 της 7. 3. 1992, σ. 3. (4) Βλέπε σελίδα 21 της παρούσας Επίσημης Εφημερίδας.

ΠΑΡΑΡΤΗΜΑ

Τόπος υπηρεσίας Διορθωτικοί συντελεστές που ισχύουν από 1ης Νοεμβρίου 1991 Κόστα Ρίκα 49,0500000 Γκαμπόν 178,6200000 Ινδία 38,0600000 Μαδαγασκάρη 66,5400000 Περού 127,9500000 Πολωνία 64,7500000 Ρουάντα 103,2500000 Δυτική Σαμόα 67,9000000 Σεϋχέλες 118,4900000 Σιέρρα Λεόνε 64,9700000 Σομαλία 56,8500000 Σουδάν 337,8200000 Τανζανία 58,4500000 Ουρουγουάη 86,2400000 Βενεζουέλα 44,1600000 Γιουγκοσλαβία 90,0000000 Ζαΐρ 39,9100000
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Φεβρουαρίου 1992 για τη σύναψη εξ ονόματος της Ευρωπαϊκής Κοινότητας Άνθρακα και Χάλυβα της προσωρινής συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, σχετικά με το εμπόριο και εμπορικά θέματα (92/289/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο εδάφιο,

Εκτιμώντας:

ότι, εν αναμονή της θέσης σε ισχύ της ευρωπαϊκής συμφωνίας που υπογράφηκε στις Βρυξέλλες στις 16 Δεκεμβρίου 1991, είναι αναγκαίο να εγκριθεί η προσωρινή συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, σχετικά με το εμπόριο και εμπορικά θέματα, που υπογράφηκε στις Βρυξέλλες στις 16 Δεκεμβρίου 1991-

ότι η σύναψη της ενδιάμεσης συμφωνίας είναι αναγκαία για την επίτευξη των στόχων της Κοινότητας που τίθενται ειδικότερα στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προβλέπει όλες τις περιπτώσεις που καλύπτονται από την παρούσα απόφαση,

Ύστερα από διαβούλευση με τη συμβουλευτική επιτροπή και μετά τη σύμφωνη γνώμη του Συμβουλίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα, η προσωρινή συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, σχετικά με το εμπόριο και εμπορικά θέματα, καθώς και τα πρωτόκολλα, οι ανταλλαγές επιστολών και οι δηλώσεις.

Τα κείμενα επισυνάπτονται στην παρούσα απόφαση (1).

Άρθρο 2

Ο Πρόεδρος της Επιτροπής εφαρμόζει τη διαδικασία γνωστοποίησης που προβλέπει το άρθρο 48 της προσωρινής συμφωνίας εξ ονόματος της Ευρωπαϊκής Κοινότητας Άνθρακα και Χάλυβα. Βρυξέλλες, 27 Φεβρουαρίου 1992. Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 116 της 30. 4. 1992.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1992 σχετικά με τη σύναψη πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Χασιμιτικού Βασιλείου της Ιορδανίας (92/208/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

Εκτιμώντας ότι πρέπει να εγκριθεί το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Χασιμιτικού Βασιλείου της Ιορδανίας,

ΑΠΟΦΑΣΙΖΕΙ:

Άρθρο 1

Το πρωτόκολλο σχετικά με τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και του Χασιμιτικού Βασιλείου της Ιορδανίας, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 22 παράγραφος 1 του πρωτοκόλλου (2).

Άρθρο 3

Η παρούσα απόφαση παράγει αποτελέσματα την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 16 Μαρτίου 1992. Για το Συμβούλιο

Ο Πρόεδρος

Jorge BRAGA DE MACEDO

(1) ΕΕ αριθ. C 39 της 17. 2. 1992. (2) Βλέπε σελίδα 50 της παρούσας Επίσημης Εφημερίδας.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Φεβρουαρίου 1992 για τη σύναψη από την Ευρωπαϊκή Οικονομική Κοινότητα της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, σχετικά με το εμπόριο και εμπορικά θέματα (92/230/EOK)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας ότι, εν αναμονή της θέσης σε ισχύ της ευρωπαϊκής συμφωνίας που υπογράφηκε στις Βρυξέλλες, στις 16 Δεκεμβρίου 1991, είναι αναγκαίο να εγκριθεί η ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, σχετικά με το εμπόριο και εμπορικά θέματα, η οποία υπογράφηκε στις Βρυξέλλες στις 16 Δεκεμβρίου 1991,

ΑΠΟΦΑΣΙΖΕΙ:

Άρθρο 1

Εγκρίνονται, εξ ονόματος της Ευρωπαϊκής Οικονομικής Κοινότητας, η ενδιάμεση συμφωνία μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου, σχετικά με το εμπόριο και εμπορικά θέματα, καθώς και τα παραρτήματα, τα πρωτόκολλα, οι ανταλλαγές επιστολών και οι δηλώσεις της.

Τα κείμενα αυτά επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στη γνωστοποίηση που προβλέπεται το άρθρο 48 της ενδιάμεσης συμφωνίας, εξ ονόματος της Ευρωπαϊκής Οικονομικής Κοινότητας.

Βρυξέλλες, 25 Φεβρουαρίου 1992.

Για το Συμβούλιο

Ο Πρόεδρος

Vitor MARTINS

(1) ΕΕ αριθ. C 39 της 17. 2. 1992.